
 Selam alejkum! Nedavno sam bio kod jednog šiije kao gost. Na početku nisam znao da je on šija, po njegovom govoru nisam to mogao primijetiti, a ni protiv ashaba, r.a., ni riječ nije progovorio. Kada je nastupilo vrijeme za ***[namaz](https://pitajucene.com/search/Namaz/questions/ "Pretraži pitanja o namazu")***, on mi je objasnio u kojem pravcu je kibla, a ja (valjda instinktivno) predložio sam da klanjamo u džematu (pošto mi uopće nije ni bilo na umu da je šija). Pošto je on…


iz Iraka i stariji od mene, predložio sam da predvodi namaz. Mene sada muči, da li sam ja pogriješio što sam klanjao za njim zbog činjenice da je on šija. Jedino što sam primijetio tokom namaza jeste da on nije vezao ruke, nego ih je tokom namaza pustio niza se (a to nisam do sada nikada vidio). Molim za odgovor, odnosno savjet kako da u budućnosti postupim s njim! Allah, s.v.t., da vas nagradi uspjehom na dunjaluku i ahiretu!


* 
* 
* 
* 
* 
* 
* 

 
Validnost namaza obavljenog za rafidijom (šijom)

Uvaženi brate u vjeri, vaše pitanje je kratko a da bi odgovor bio potpun, trebalo bi spomenuti mnogo toga, ali mi ćemo spomenuti nekoliko najbitnijih stvari:


Prvo, to što on nije vezao ruke u namazu, ne mora da znači da je on šija, iako je velika mogućnost da jeste, naročito u našem podneblju.


Drugo, ostavljanje vezanja ruku u namazu nije problematično samo po sebi, pošto ostavljanje vezanja ruku u namazu ne uzrokuje neispravnost namaza. Sporna je stvar, ako sigurno znaš da je on šija (ispravnije je kazati rafidija), to što oni prilikom abdesta ne peru nožne članke, već samo potiru mokrom rukom po bosom stopalu. To pitanje nije jedno od pitanja gdje se može tolerirati mezhebsko razilaženje, pošto je to mišljenje neosnovano i u suprotnosti sa konsenzusom učenjaka ehli-sunneta.


Učenjaci ehli-sunneta smatrali su da je dozvoljeno da čovjek prilikom abdesta potare po mestvama, ali niko od njih nije smatrao validnim potiranje po bosim nogama, osim rafidija (šija), stoga ***[namaz](https://pitajucene.com/search/Namaz/questions/ "Pretraži pitanja o namazu")*** onih koji abdeste na taj način nije validan, jer se prethodno nije ostvarila pravna ***[čistoća](https://pitajucene.com/search/%C4%8Disto%C4%87a/questions/ "Pretraži pitanja o čistoći")***, ***[abdest](https://pitajucene.com/search/Abdest/questions/ "Pretraži pitanja o abdestu")***. Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")*** je kazao: ”Allah neće primiti namaz nekog od vas ko nije pravno čist, pod abdestom, sve dok se ne abdesti, očisti.“ (Buharija i Muslim)


Postoji tu i druga strana, koja je mnogo bitnija, a to je strana vjerovanja (akideta) kod rafidija, koja liči na sve i svašta osim na ispravno ***[vjerovanje](https://pitajucene.com/search/vjerova/questions/ "Pretraži pitanja o vjerovanju")***. U vjerovanju velikog broja rafidija postoje stvari koje su jasni i nedvosmisleni ***[kufr](https://pitajucene.com/search/kufr/questions/ "Pretraži pitanja o kufru")*** (nevjerstvo) po ispravnom, ehli-sunetskom učenju. To ovo pitanje čini dodatno kompliciranim, samim tim što veliki broj učenjaka u pogledu propisa rafidija pravi razliku između običnih ljudi i onih koji se smatraju njihovim učenjacima.


U svakom slučaju, na osnovu svega spomenutog, ako si siguran da je on rafidija, onda ti savjetujem i preporučujem da ponoviš svoj namaz. Moj savjet tebi za budućnost je kratak: Što dalje od tog insana. Allahov Poslanik, koji nije govorio po svome hiru, kazao je: ”Čovjek je na vjeri svoga prijatelja, zato neka svako od vas gleda koga će uzeti za svoga prisnog prijatelja.’’ A Allah najbolje zna!


Na pitanje odgovorio: prof.***[Elvedin Pezić](https://pitajucene.com/search/Elvedin+Pezi%C4%87/answers/ "Pretraži odgovore od mr. Elvedin Pezić")***  

Preuzeto sa stranice <http://www.n-um.com>


